**סמל אנגליה** (באנגלית: **Coat of Arms of England**) היה שלט האצולה הרשמי של מלכי אנגליה ושימש כשלט האצולה של ממלכת אנגליה עד איחוד הכתרים בשנת 1603. לאחר מכן הפך הסמל לחלק אינטגרלי מתוך שלט האצולה המלכותי של הממלכה המאוחדת ותפוצתה של האימפריה הבריטית הובילה לשילובו של הסמל בסמלי מושבותיה לשעבר של הממלכה המאוחדת.

בלאזון הסמל: **"גולס, שלושה אריות פוסעים שומרים אור"**.

היסטוריה
--------

### ממלכת אנגליה

בעקבות כיבושו של ויליאם הכובש והנורמנים את אנגליה ב-1066 שלט האצולה של בית נורמנדי, שני אריות זהובים על מגן אדום, היו בשימוש באנגליה. עלייתו של המלך הנרי השני מבית פלנטג'נט לכס האנגלי הובילה לאימוצו של שלט האצולה המלכותי הראשון של מלכי אנגליה, אריה זקוף מוזהב על מגן אדום. המקור הקדום ביותר של הסמל הוא בקברו של ז'ופרואה החמישי, רוזן אנז'ו, אביו של הנרי השני.

כאשר ריצ'רד לב ארי עלה על כס המלוכה הוא אימץ לראשונה את שלטו האישי - שני אריות זקופים זהובים על רקע אדום, אך לקראת סוף חייו אומץ הסמל אשר כלל שלושה אריות פוסעים מגנים זהובים על מגן אדום.

מקורו של האריה השלישי לוטה בערפל. על פי מסורת אחת האריה הנוסף נוסף לשני האריות הנורמנים לציונה של הממלכה האנגלו-נורמנית המשולבת. על פי מסורת אחרת שני האריות שולבו עם האריה הבודד של אקוויטניה שכן המלך הנרי השני, המלך האנגוויני הראשון, רכש את דוכסות אנז'ו על ידי נישואין טרם עלייתו לכס האנגלי. כמה חוקרים הרלדיים הסבורים כי בימיה הראשונים של ההרלדיקה מספר האריות בסמל נורמנדי לא היה קבוע והשתנה בהתאם לגודל הסמל שצויר, והיה זה רק במקרה שבאנגליה התקבע סמל בן שלושה אריות, ובנורמנדי רק שניים.

בשנת 1340 המלך אדוארד השלישי תביעה על כס צרפת וכך חילק לרבעים את שלט אנגליה עם סמל צרפת העתיק - שטח כחול ועליו תבנית צפופה של פרחי אירוס (פלר דה ליס) קטנים מוזהבים.

עם עלייתו של ריצ'רד השני לכס המלוכה בשנת 1377 הוא החליט לשלב את סמל אנגליה עם סמלו של אדוארד המודה. 

בשנת 1406 עודכן סמל צרפת ברבעים לסמל המודרני של ממלכת צרפת - שלושה פרחי אירוס זהובים על רקע כחול.

במהלך שלטונה של מרי הראשונה לעיתים שולב סמל אנגליה שלט האצולה של בעלה פליפה השני, מלך ספרד - שלט האצולה המלכותי של ספרד.

### איחוד הכתרים

מותה של אליזבת הראשונה בשנת 1603 המלך ג'יימס השישי הוכתר בשם ג'יימס הראשון, מלך אנגליה. סמל אנגליה חולק לריבועים עם סמל סקוטלנד וכמו כן הוקצה רבע מגן לסמל ממלכת אירלנד כיוון ומלך אנגליה היה גם המונרך של אירלנד. 

סמל צרפת הושמט משלט האצולה המלכותי של הממלכה המאוחדת בשנת 1801 עם הסרת תביעתו של המלך ג'ורג' השלישי על כס צרפת. מנקודה זו ייצוגה ההרלדי של אנגליה חזר לעיצוב הסמל אשר היה בשימוש בשנים 1198 ו-1340 - שלושה אריות זהובים על רקע אדום.

### הקומונוולת' של אנגליה

במהלך שנות קיומו של הקומונוולת' של אנגליה (1649–1660) עוצב שלט אצולה לא-מלכותי חדש. בשלט החדש הוחלפו שלושת האריות האנגלים בצלב ג'ורג' הקדוש והאריה הסקוטי בצלב אנדרו הקדוש. כמו כן שולב ברבע הרביעי הנבל האירי לציונה של אירלנד. מעל המגן שובץ שלט האצולה של אוליבר קרומוול - אריה כסוף על מגן שחור.

### השינויים בשלט לאורך השנים

* סמל נורמנדי  שימש כסמל אנגליה בין השנים 1066 - 1189סמל נורמנדי   
 שימש כסמל אנגליה בין השנים 1066 - 1189
* שלט האצולה המלכותי הידוע הראשון אריה זהב על רקע אדום בשימוש מימי המלך הנרי השני 1154 - 1189שלט האצולה המלכותי הידוע הראשון אריה זהב על רקע אדום בשימוש מימי המלך הנרי השני   
1154 - 1189
* שלט האצולה הראשון של ריצ'רד הראשון "לב ארי" שני אריות זהב על רקע אדום  1189 - 1198שלט האצולה הראשון של ריצ'רד הראשון "לב ארי" שני אריות זהב על רקע אדום   
 1189 - 1198
* שלט האצולה המאוחר של ריצ'רד הראשון ולאחר מכן סמל ממלכת אנגליה, שלושה אריות   1198 - 1340שלט האצולה המאוחר של ריצ'רד הראשון ולאחר מכן סמל ממלכת אנגליה, שלושה אריות   
 1198 - 1340
* חלוקה לרבעים עם סמל ממלכת צרפת לציון תביעתו של אדוארד השלישי על הכס הצרפתי  1340 - 1367חלוקה לרבעים עם סמל ממלכת צרפת לציון תביעתו של אדוארד השלישי על הכס הצרפתי   
 1340 - 1367
* סמל אנגליה משולב עם החותם העתיק של אדוארד המודה במהלך שלטונו של ריצ'רד השני  1367 - 1399סמל אנגליה משולב עם החותם העתיק של אדוארד המודה במהלך שלטונו של ריצ'רד השני   
 1367 - 1399
* הנרי הרביעי מעדכן את סמל ממלכת צרפת לגירסתו המודרנית, שלושה פלר דה ליס זהובים על רקע כחול  1399 - 1422הנרי הרביעי מעדכן את סמל ממלכת צרפת לגירסתו המודרנית, שלושה פלר דה ליס זהובים על רקע כחול   
 1399 - 1422
* סמלי אנגליה וצרפת מאוחדים במהלך שלטונו של הנרי השישי  1422 - 1461סמלי אנגליה וצרפת מאוחדים במהלך שלטונו של הנרי השישי   
 1422 - 1461
* אדוארד הרביעי משחזר את שלטו של הנרי הרביעי  1461 - 1470אדוארד הרביעי משחזר את שלטו של הנרי הרביעי   
 1461 - 1470
* הנרי השישי משחזר את השלט המשולב עם חזרתו לכס אנגליה 1470 - 1471הנרי השישי משחזר את השלט המשולב עם חזרתו לכס אנגליה   
1470 - 1471
* אדוארד הרביעי משחזר את השלט לשלט המחולק לרבעים עם תפיסתו מחדש את הכס האנגלי  1471 - 1554אדוארד הרביעי משחזר את השלט לשלט המחולק לרבעים עם תפיסתו מחדש את הכס האנגלי   
 1471 - 1554
* סמל אנגליה של מרי הראשונה, מלכת אנגליה משולב עם סמל ספרד של בעלה פליפה השני, מלך ספרד  1554 - 1558סמל אנגליה של מרי הראשונה, מלכת אנגליה משולב עם סמל ספרד של בעלה פליפה השני, מלך ספרד   
 1554 - 1558
* אליזבת הראשונה משחזרת את השלט לשלטו של הנרי הרביעי  1558 - 1603אליזבת הראשונה משחזרת את השלט לשלטו של הנרי הרביעי   
 1558 - 1603
* ג'יימס השישי, יורש את כתר אנגליה ואירלנד כג'יימס הראשון בשנת 1603 (איחוד הכתרים) סמל אנגליה מחולק לרבעים עם סמל ממלכת סקוטלנד ועם סמל ממלכת אירלנד  1609 - 1649ג'יימס השישי, יורש את כתר אנגליה ואירלנד כג'יימס הראשון בשנת 1603 (איחוד הכתרים) סמל אנגליה מחולק לרבעים עם סמל ממלכת סקוטלנד ועם סמל ממלכת אירלנד   
 1609 - 1649
* סמל חבר העמים של אנגליה  1649 - 1660סמל חבר העמים של אנגליה   
 1649 - 1660

להמשך השינויים לאורך השנים ראו **סמל הממלכה המאוחדת**

השימוש כיום
-----------

סמל אנגליה אינו בשימוש רשמי כיום לבדו והוא מאכלס את הרבעים הראשון והרביעי של שלט האצולה המלכותי של הממלכה המאוחדת, את הרבע השני בשלט האצולה של הממלכה המאוחדת בשימוש בסקוטלנד ואת הרבע הראשון של שלט האצולה המלכותי של קנדה.

סמלי התאחדות הכדורגל האנגלית וועד הקריקט של אנגליה וויילס מבוססים גם הם על עיצוב שלושת האריות האנגלים. בשנים האחרונות ניתן לראות ניסים ודגלים של שלט אנגליה מונפים במשחקי נבחרת הכדורגל האנגלית באופן דומה לזה של הנס המלכותי של סקוטלנד.

בשנת 1996 "שלושת האריות" היה השיר הרשמי של נבחרת אנגליה בכדורגל אשר שיחקה במשחקי יורו 1996 אשר נערכו באותה השנה באנגליה.

השימוש בשלטים אחרים
-------------------

התפשטותה של האימפריה הבריטית הובילה לשילובו של סמל אנגליה או חלקים ממנו בסמליהם של מדינות וטריטוריות רבות.

### הממלכה המאוחדת

* שלט האצולה של דוכסות לנקסטרשלט האצולה של דוכסות לנקסטר

#### הטריטוריות שמעבר לים ומושבות הכתר

* סמל איי קיימןסמל איי קיימן
* סמל גרנזיסמל גרנזי
* סמל ג'רזיסמל ג'רזי

### חבר העמים הבריטי

* סמל קנדהסמל קנדה
* סמל קוויבקסמל קוויבק
* סמל ניו ברנזוויקסמל ניו ברנזוויק
* סמל ססקצ'ואןסמל ססקצ'ואן
* סמל פיג'יסמל פיג'י
* סמל ניו סאות' ויילססמל ניו סאות' ויילס

אריות או נמרים?
---------------

מאז כיבוש אנגליה על ידי הנורמנים בשנת 1066, הייתה השפה הצרפתית השפה הרשמית של אנגליה ובשפה זו תואר הדגל בהרלדיקה. 
המונח "אריה" (*lion*) שימש לתאר אריה הפונה קדימה, בעוד המונח "נמר" (*léopard*) שימש לתאר אריה ההולך קדימה ופונה לקהל. אין מדובר בסוג בעל החיים אלא בתיאור של האריה.

ראו גם
------

| עיינו גם בפורטלים: |
| --- |
|  | **פורטל דגלים וסמלים** |
|  | **פורטל הממלכה המאוחדת** |

* דגל אנגליה
* סמל הממלכה המאוחדת
* שושנת טיודור
* גלריית סמלי הממלכה המאוחדת

קישורים חיצוניים
----------------

ויקישיתוף מדיה וקבצים בנושא **סמל אנגליה** בוויקישיתוף

הערות שוליים
------------

1. 1 2  Brooke-Little, J.P. FSA (1978) [1950]. *Boutell's Heraldry* (Revised ed.). London: Frederick Warne LTD. pp. 205–222. ISBN 0-7232-2096-4.
2. ↑  heraldry - coat of arms, King George III
3. ↑  United Kingdom: Flags of the Interregnum, 1649-1660

| סמלי הממלכה המאוחדת |
| --- |
| סמל הממלכה | **סמל הממלכה המאוחדת** | דגל הממלכה המאוחדת |
| אומות הבית | אנגליה • סקוטלנד • ויילס •צפון אירלנד |
| נסיכויות כתר | האי מאן • ג'רזי • גרנזי • אולדרני • סרק • הרם |
| הטריטוריות שמעבר לים | גיברלטר • סנט הלנה • טריסטן דה קונה • איי ג'ורג'יה הדרומית ואיי סנדוויץ' הדרומיים • איי פוקלנד • ברמודה • איי הבתולה הבריטיים • איי טרקס וקייקוס • מונטסראט • איי קיימן • אנגווילה • פיטקרן • הטריטוריה הבריטית באוקיינוס ההודי •הטריטוריה הבריטית באנטארקטיקה |